**แนวทางปฏิบัติตาม ว171**

เครดิต อ.เพชร โพสาราช

หลักการบริหารสัญญา ภายใต้สถานการณ์ไวรัสโควิค-19 \*\*\*\*\*\*\*\*\*\*\*\*\*เฉพาะมิติการพิจารณา งด หรือลดค่าปรับหรือขยายระยะเวลาทำการตามสัญญา\*\*\*\*\*\*\*

 ข้อวิเคราะห์..หรือหลักการ ที่ต้องรู้/ เข้าใจ แล้วนำมาเป็นองค์ประกอบ....ในการพิจารณา.... ดังนี้

 ข้อ 1 หนังสือสั่งการคณะกรรมการวินิจฉัยปัญหาการจัดซื้อจัดจ้าง (กวจ) 0405.2/ ว 171 ลว. 24 เมษายน 2563 ข้อ 2 การบริหารสัญญา ข้อ 2.1.1 ผลกระทบจากการแพร่ระบาดของไวรัสโควิค- 19 ถือเป็นเหตุสุดวิสัย ตาม มาตรา 102 (2) และเป็นเหตุสุดวิสัยตามหลักการ ปพพ.มาตรา 8

 ข้อ 2 ตามระเบียบฯ ข้อ 182 โดยสรุป บอกว่า ในกรณีเกิดเหตุสุดวิสัย ที่ทำให้คู่สัญญาไม่สามารถส่งมอบสิ่งของหรืองานตามเงื่อนไขและกำหนดแห่งสัญญาได้ ให้คู่สัญญาต้องแจ้งเหตุดังกล่าวให้หน่วยงานของรัฐทราบภายใน 15 วัน นับถัดจากวันที่ "เหตุนั้นได้สิ้นสุดลง"

 (แสดงว่า กรณีไวรัสโควิค-19 สิ้นสุดลงหรือ ยกเลิกพรก.ฉุกเฉิน หรือมีการปลดล็อคดาว์นพื้นที่แล้ว) หากผู้รับจ้างไม่แจ้งเหตุตามกำหนดข้างต้น จะยกมาอ้างเป็นเหตุให้ขอ งด หรือลดค่าปรับ หรือขอขยายสัญญา ไม่ได้.....

 ข้อ 3 ข้อความตามข้อกำหนด ในสัญญาจ้างก่อสร้าง ข้อ 21 "การงดหรือลดค่าปรับ หรือขอขยายเวลาปฏิบัติงานตามสัญญา " ในกรณีที่มีเหตุสุดวิสัยทำให้ผู้รับจ้างไม่สามารถทำงานให้แล้วเสร็จตามเงื่อนไข และข้อกำหนดเวลาแห่งสัญญาได้ ผู้รับจ้างจะต้องแจ้งเหตุดังกล่าว พร้อมหลักฐานเป็นหนังสือ ให้ผู้ว่าจ้างทราบ เพื่อของด หรือลดค่าปรับ หรือขอขยายเวลาทำงานออกไป ภายใน 15 วัน นับถัดจาก...

"วันที่ เหตุนั้นสิ้นสุดลง"

 .(แสดงว่า กรณีไวรัสโควิค-19 สิ้นสุดลงหรือ ยกเลิกพรก.ฉุกเฉิน หรือมีการปลดล็อคดาว์นพื้นที่แล้ว) หากผู้รับจ้างไม่แจ้งเหตุตามกำหนดข้างต้น จะยกมาอ้างวเป็นเหตุให้ขอ งด หรือลดค่าปรับ หรือขอขยายสัญญาไม่ได้.....

 ข้อ 4 หนังสือสั่งการคณะกรรมการวินิจฉัยปัญหาฯ (กวจ) ที่ 0405.2/ ว 52 ซ้อมความเข้าใจเกี่ยวกับการ งดหรือลดค่าปรับ หรือขยายระยะเวลาทำการตามสัญญา..ฯลฯ ข้อ 3

การงดหรือลดค่าปรับหรือขยายเวลาทำการให้แก่คู่สัญญาจะกระทำได้ก็ต่อเมื่อ มีเหตุใด หรือเหตุหนึ่ง ตามมาตรา 102 กำหนดไว้...(2) เหตุสุดวิสัย เหตุดังกล่าว มีผลกระทบต่อคู่สัญญา ทำให้ไม่สามารถส่งมอบสิ่งของ หรืองานตามเงื่อนไขและกำหนดเวลาแห่งสัญญาได้ โดย..

 การขอ "ขยายสัญญา" หมายถึงกรณีสัญญายังไม่ครบกำหนดและยังไม่มีค่าปรับ (กรณียังไม่สิ้นสุดสัญญา)..

 การ งด หรือลดค่าปรับ หมายถึง กรณ๊สัญญาครบกำหนดสัญญา และมีค่าปรับเกิดขึ้นแล้ว (กรณีสิ้นสุดสัญญาจ้างแล้ว)

 ข้อ 5 หนังสือสั่งการ คณะกรรมการวินิจฉัยปัญหา..(กวจ) 0405.2/ ว 171 ข้อ 2.1.2 การพิจารณา งด หรือลดค่าปรับ หรือชขยายเวลาทำการตามสัญญา..

 (1) กรณีสัญญายังไม่ครบกำหนด (หมายถึง ยังไม่สิ้นสุดสัญญา หรือยังไม่มีค่าปรับเกิดขึ้น) ให้หน่วยงานของรัฐ นำจำนวนวันที่ได้รับผลกระทบ จากการแพร่ระบาดไวรัสโควิค-19 มาขยายเวลาทำการตามสัญญา \*\* ตามวันที่มีเหตุเกิดเหตุจริง\*\*

 (2) กรณีสัญญาครบกำหนด (สิ้นสุดสัญญา) และมีค่าปรับเกิดขึ้นแล้ว ให้หน่วยงานของรัฐ นำจำนวนวันที่ได้รับผลกระทบ จากการแพร่ระบาดไวรัสโควิค-19 มางดหรือลดค่าปรับให้คู้สัญญา \*\*ตามวันที่มีเหตุเกิดขึ้นจริง\*\*

 และคำว่า \*\*จำนวนวันที่มีเหตุเกิดขึ้นจริง\*\* ให้หน่วยงานของรัฐ หรือผู้เกี่ยวข้อง พิจารณาจาก......

 (1) กฏหมาย ฉบับใด..มาตราใด ว่าอย่างไร......

 (2) ข้อกำหนด หรือประกาศ (จังหวัดใด...คณะกรรมการควบคุมโรคติดต่อจังหวัด....../ อำเภอ......หรือ..อบต. หรือเทศบาล.....ฉบับใด..)

 (3) คำสั่งหน่วยงานราชการใด....ฉบับใด..เรื่องใด....

 ตามข้อ (1)-(3) กฏหมาย ประกาศ ข้อกำหนด หรือคำสั่งหน่วยงานใด ที่มีผลให้หน่วยงานของรัฐนั้นๆ ปิดทำการ (แล้วกระทบต่อผู้รับจ้าง....กระทบอย่างไร.....) หรือ สั่งห้ามเข้าพื้นที่ (แล้วกระทบต่อผู้รับจ้าง.....กระทบอย่างไร) หรือสั่งปิดสถานที่ หรือสั่งห้ามกระทำการใดๆ (แล้วกระทบต่อผู้รับจ้าง....กระทบอย่างไร )

 จนถึงวันที่เปิดทำการ หรือทำงานได้ตามปกติ (หรือไม่มีผลกระทบแล้ว หรือถือว่าเป็นการปลดล็อคดาว์นแล้ว)

\*\*\*ซึ่งถือว่า เหตุนั้นได้สิ้นสุดลงแล้ว\*\*\*

 \*\*\*\*\*\*จากหลักการข้างต้น ก็นำเอาหลักการมาสู่การวิเคราะห์ หรือปรับกับข้อเท็จจริง.\*\*\*

 (1) เป็นที่ยอมรับว่า การแพร่ไวรัสโควิค-19 ถือว่าเป็นเหตุสุดวิสัย ตาม มาตรา 102 (2)

 (2) พิเคราะห์ต่อไป อีกเหตุที่มีการแพร่ระบาดไวรัสโควิค-19 ในพื้นที่ขณะนี้ ถือว้่า"ได้สิ้นสุดลงแล้วหรือยัง" หมายถึง เขตพื้นที่ได้ปลดล็อคดาว์นหรือยัง สามารถทำกิจกรรมอะไรได้บ้าง หรือยังห้ามทำกิจกรรมอะไร อีกหรือไม่

และกิจกรรมด้านการก่อสร้างทำงานได้เป็นปกติ แล้วหรือยัง มีเอกสาร ประกาศ หรือมีข้อกำหนดใด ห้ามไว้ หรือได้ปลดล็อคในเรื่องใด....

 ถึงแม้ว่า พรก.ฉุกเฉิน อาจยังไม่ประกาศยกเลิก แต่ในพื้นที่อำเภอ เขตเทศบาล / อบต หรือ จังหวัด

ปลดล็อคดาว์นอะไรแล้ว..... ถ้าพิเคราะห์แล้ว...การปลดล็อคดาว์น เหล่านั้นเป็นผล ทำให้ผู้รับจ้างสามารถทำงานได้แล้ว

ก็แสดงว่า\*\*เหตุนั้นได้สิ้นสุดลงแล้ว \*\*

 (3) เมื่อถือว่า เหตุนั้นได้สิ้นสุดลงแล้ว ผู้รับจ้างได้มีหนังสือเรียกร้องขอ งด หรือลดค่าปรับ หรือขอขยายเวลาทำงานออกไปอีกตามสัญญา โดยมีหนังสือพร้อมหลักฐาน แจ้งต่อหน่วยงาน หรือผู้ว่าจ้างทราบ ภายใน 15 วัน นับถัดแต่วันที่เหตุนั้นสิ้นสุดลงแล้ว หรือไม่...หรือ มีการแจ้ง มาแล้ว

 (4) เหตุสิ้นสุดลง ก่อนสัญญาครบกำหนดหรือยังไม่มีค่าปรับเกิดขึ้น หรือไม่...ถ้าเหตุสิ้นสุดลง ก่อนครบกำหนดสัญญา ก็เข้าข่ายเป็น กรณี ขอขยายสัญญา.....

 \*\*\*\*เช่นสัญญาลงนามวันที่ 20 ก.พ.63 ครบกำหนดสัญญาวันที่ 30 มิ.ย.63 (สิ้นสุดสัญญา) และวันที่ 25 มีนาคม 63 ปรากฏว่าในพื้นที่ มีเหตุจำเป็นต้องปิดพื้นที่โดยมีคำสั่ง คณะกรรมการควบคุมโรคจังหวัด อำเภอ หรือ อบต. สั่งปิดพื้นที่ หรือห้ามเข้าพื้นที่ หรือผู้สัญจรไป-มา จากต่างถิ่นต้องถูกกักตัว เป็นต้น....และมีเหตุสิ้นสุดลง คือปลดล็อดดาว์น

พื้นที่ ในวันที่ 20 พ.ค.63 ..ลักษณะนี้ถือว่าเหตุสิ้นสุดลง ก่อนสัญญาครบกำหนด (ยังไม่สิ้นสุดสัญญา/ยังไม่มีค่าปรับ) เรียกว่า \*\*ขอขยายสัญญา\*\* ตามหลักการ ว.52 และข้อ 2.1.2(1) ตาม ว.171 โดยขยายสัญญาออกไปอีก นับถัดจากวันที่ 30 มิ.ย.63 ตามจำนวนวัน ที่เกิดขึ้นจริง...

 \*\*\*\*\*แต่ถ้าเช่น สัญญาลงนามวันที่ 20 ก.พ. 63 ครบกำหนดวันที่ 20 เมษายน 63 (สิ้นสัญญา)..และวันที่ 25 มีนาคม 63 ปรากฏว่าในพื้นที่ มีเหตุจำเป็นต้องปิดพื้นที่โดยมีคำสั่ง คณะกรรมการควบคุมโรคจังหวัด อำเภอ หรือ อบต. สั่งปิดพื้นที่ หรือห้าเข้าพื้นที่ หรือผู้สัญจรไป-มา จากต่างถิ่นต้องถูกกักตัว เป็นต้น....

 และมีเหตุสิ้นสุดลง คือปลดล็อดดาว์นพื้นที่ในวันที่ 20 พ.ค.63 ..ลักษณะนี้ถือว่าเหตุสิ้นสุดลง เมื่อสัญญาครบกำหนด (สิ้นสุดสัญญาและมีค่าปรับเกิดขึ้นแล้ว ) และผู้รับจ้างก็ได้ดำเนินการก่อสร้างต่อไป จนส่งมอบงานวันที่ 15 มิ ย. 63..งานครบถ้วนถูกต้อง

 แสดงว่า โครงการ มีค่าปรับเกิดขึ้น ตั้งแต่วันที่ 21 เม.ย.63 โดยคำนวนค่าปรับ ถึงวันที่ 15

เป็นจำนวนกี่วัน แล้วนำจำนวนวันที่เกิดเหตุคือ ช่วงวันที่ 25 มีค. - 20 พ.ค.63 มาคำนวนหักลบ (-) ออก ซึ่งอาจ เป็น งดค่าปรับ หรือลดค่าปรับ ต่อไป กรณีแบบนี้\*\*\* เรียกว่า งด หรือลดค่าปรับ แล้วแต่กรณี\*\*\*

 ซึ่งตามหลักการ ก็จะวิเคราะห์ ตามหลักการเหล่านี้ บนพื้นฐาน ข้อระเบียบ ข้อกฏหมาย และข้อเท็จจริง มาประกอบ การวินิจฉัย.... ผู้ทำหน้าที่ในการพิจารณา งด หรือลดค่าปรับ หรือขอขยายสัญญา คือ \*\*\*คณะกรรมการตรวจรับพัสดุ\*\* ถือว่าท่านเป็นผู้บริหารสัญญา ตาม มาตรา 100

 เป็นผู้พิจารณาเสนอความเห็น ประกอบการพิจารณา ของห้วหน้า หน่วยงานของรัฐ.....

 ส่วนการวิเคราะห์ กรณีอื่นๆ ตามหนังสือสั่งการ ว 171 เช่น แจ้งให้ทำสัญญา แล้ว และ มีหนังสือจากผู้รับจ้าง ขอปฏิเสธไม่เข้าทำสัญญา ...อ้างไวรัสโควิค-19

 ก็ต้องพิเคราะห์ ก็จะคล้ายๆ กัน บนพื้นฐาน "จำนวนวันที่เกิดขึ้นจริง" หรือมีเหตุเกิดขึ้นในพื้นที่ และเป็นเหตุสุดวิสัย และเหตุนั้นได้สิ้นสุดลงแล้วหรือยัง.. หรือยังไม่สิ้นสุด... ถ้าสิ้นสุดหรือปลดล็อคดาว์นแล้ว ก็ถือว่าเหตุสุดวิสัยจบแล้ว........ก็ไม่มีเงื่อนไขใดๆ ที่ปฏิเสธไม่เข้าทำสัญญากับหน่วยงาน..

 ถ้ายังอ้าง ว.171 แบบไม่มีข้อเท็จจริง หรือไม่เข้าทำสัญญา แบบอ้างมั่วๆ ก็ให้หน่วยงานของรัฐ ดำเนินการตาม มาตรา 109 (1) ดำเนินการจแจ้งให้เป็นผู้ทิ้งงาน หรือรายงานปลัดกระทรวงการคลัง พิจารณาทิ้งงาน ต่อไป ...

 จึงขออธิบายพอสังเขป.....อยากให้อ่านและหัดคิด วิเคราะห์ ให้เป็น...แล้วท่านจะเก่ง งานพัสดุ ครับ...

 เพชร โพสาราช

 21/5/2563